
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 697 

31 Δεκεμβρίου 2010 


ΑΠΟΦΑΣΕΙ Σ 

Αριθμ. 28881/18856 

Καθορισμός ορίων αιγιαλού, παραλίας στη θέση 
«Κακά Πλευρά ή Καψάλι», νήσου Αμοργού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 3, 4, 5 και 6 Ν. 2971/2001 
(Φ.Ε.Κ. 285/τ.Α/19-12-2001) «περί αιγιαλού και παραλί¬ 
ας». 

2. Τις διατάξεις του άρθρου 1 του Ν.Δ. 439/1970 «περί 
συμπληρώσεως των διατάξεων περί αιγιαλού». 

3. Τ ις διατάξεις του άρθρου 5 του Ν. 3200/1955 «περί 
διοικητικής αποκέντρωσης», όπως αυτές τροποποιήθη¬ 
καν και ισχύουν σήμερα. 

4. Τις διατάξεις του άρθρου 19 παράγρ. 5 Ν. 2344/1995, 
του άρθρου 52 παρ. 6 Ν. 2218/1994, του άρθρου 4 παρ. 7 
του Ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συνδυ¬ 
ασμό με αυτές του άρθρου 14 παρ. 2 του Ν. 2399/1996 
με τις οποίες προβλέπεται η κατάργηση των θέσεων 
των Περ/κών Δ/ντών, οι αρμοδιότητες πλέον του οποίου 
περιήλθαν στο Γενικό Γραμματέα της Περιφέρειας και 
ασκούνται από τον αναπληρωτή Περ/κό Δ/ντή. 

5. Τις διατάξεις του τετάρτου εδαφίου της παρ. 2 
του άρθρου 1 και της παρ. 6 του ιδίου άρθρου του 
Ν. 2503/1997 «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (Φ.Ε.Κ. 107/Α), σύμφωνα με 
τις οποίες οι Περιφερειακές Υπηρεσίες του Υπουργεί¬ 
ου Οικονομικών, που συγκροτούσαν την Περιφερειακή 
Διοίκηση του Νομού ή της Νομαρχίας, δεν υπήχθησαν 
στην ενιαία οργανική μονάδα της Περιφέρειας, ούτε 
καταργήθηκαν αλλά αποτελούν από 1-9-1997, Υπηρεσίες 
του Υπουργείου Οικονομικών. 

6. Το υπ’ αριθμ. 28979/31-7-1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1-9-1997 στον Υπουργό Οικονομικών. 


7. Τον Ν. 3220/2004, «Μέτρα αναπτυξιακής και κοινω¬ 
νικής πολιτικής-αντικειμενοποίηση του φορολογικού 
ελέγχου κ.α διατάξεις (Φ.Ε.Κ. 15/Α/28-1-2004». 

8. Τη με αριθμό 1030067/296/Α006/7-4-2004, εγκύκλιο, 
της Δ/νσης Οργάνωσης του Υπουργείου Οικονομίας και 
Οικονομικών 

9. Το Π.Δ. 189/5-11-2009 (Φ.Ε.Κ. 221/Α/5-11-2009) «περί 
καθορισμού και ανακατανομής αρμοδιοτήτων των 
Υπουργείων». 

10. Την από 24-2-2010 έκθεση της επιτροπής καθο¬ 
ρισμού των ορίων αιγιαλού, παραλίας, στην περιοχή 
«Κακά Πλευρά ή Καψάλι», νήσου Αμοργού και το από 
Ιούλιο του 2009 τοπογραφικό, υψομετρικό και κτηματο- 
λογικό διάγραμμα, εξαρτημένο από το κρατικό δίκτυο, 
(ΕΓΣΑ 87), κλίμακας 1:500, το οποίο συντάχθηκε από 
τον Τοπογράφο Μηχανικό Αθανάσιο Χρήστου, σε μια 
πινακίδα, ελέγχθηκε για την ακρίβεια της αποτύπωσης 
στις 24-2-2010 από τον Θεόδωρο Κιουπίδη, Τεχνολόγο, 
Τοπογράφο, Μηχανικό της Κτηματικής Υπηρεσίας Ν. 
Κυκλάδων και θεωρήθηκε την ίδια ημερομηνία, από την 
Γεωργία Γιαντσελίδου, Προϊσταμένη της Κτηματικής 
Υπηρεσίας Ν. Κυκλάδων. 

11. Το με αριθμό 544.5/658/10/17-9-10 έγγραφο του Γ ε¬ 
νικού Επιτελείου Ναυτικού, με τις υποδείξεις του οποίου 
συμμορφώθηκε η επιτροπή, αποφασίζουμε: 

Επικυρώνουμε την από 24-2-2010 έκθεση της κατά το 
άρθρο 3 του Ν. 2971/2001 αρμόδιας επιτροπής για τον 
καθορισμό των ορίων αιγιαλού και παραλίας στη θέση 
«Κακά Πλευρά ή Καψάλι», νήσου Αμοργού, καθώς επίσης 
και το από Ιούλιο του 2009 τοπογραφικό, υψομετρικό και 
κτηματολογικό διάγραμμα, εξαρτημένο από το κρατικό 
δίκτυο (ΕΓΣΑ 87) κλίμακας 1:500, το οποίο συντάχθη¬ 
κε από τον Τοπογράφο Μηχανικό Αθανάσιο Χρήστου, 
σε μία πινακίδα, ελέγχθηκε ως προς την ακρίβεια της 
αποτύπωσης στις 24-2-2010, από τον Θεόδωρο Κιουπί- 
δη, Τεχνολόγο, Τοπογράφο, Μηχανικό της Κτηματικής 
Υπηρεσίας Ν. Κυκλάδων και θεωρήθηκε την ίδια ημε¬ 
ρομηνία από την Γ εωργία Γ ιαντσελίδου, Προϊσταμένη 
της Κτηματικής Υπηρεσίας Ν. Κυκλάδων. 

Στο τοπογραφικό αυτό διάγραμμα καθορίστηκε: 

α) Η οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1, 2, 3,.15,16,17. 

β) Η οριογραμμή της παραλίας με κίτρινη συνεχή 

πολυγωνική γραμμή και με στοιχεία Τ, 2', 3', .15', 

16', 17'. 

Αποφαινόμαστε, ότι δεν υφίσταται παλαιός αιγια- 
λός. 

Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
Ν. 2971/2001. 

Στη ζώνη του αιγιαλού υπάρχει τμήμα ξερολιθιάς. 

Δεν εξαιρούνται τα κτίσματα (ξερολιθιές), που βρί¬ 
σκονται στην ζώνη παραλίας. 

Η απόφαση αυτή με την έκθεση της επιτροπής και το 
τοπογραφικό διάγραμμα να δημοσιευθούν στην Εφημε¬ 
ρίδα της Κυβερνήσεως. 

Ερμούπολη, 13 Δεκεμβρίου 2010 

Ο Γενικός Γραμματέας Περιφέρειας 
ΒΑΣΙΛΕΙΟΣ ΜΠΡΑΚΟΥΜΑΤΣΟΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΤΟΥ ΑΙΓΙΑΛΟΥ 
(ΑΡΘΡΟ 3 Ν. 2971/19-12-2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση «Κακά Πλευρά ή Καψάλι», 
νήσου Αμοργού 

Στην Αμοργό, σήμερα 24-2-2010, οι υπογεγραμμένοι: 

1. ΓΕΩΡΓΙΑ ΓΙΑΝΤΣΕΛΙΔΟΥ, προϊσταμένη της Κτηματι¬ 
κής Υπηρεσίας του Νομού Κυκλάδων, ως πρόεδρος, 

2. ΘΕΟΔΩΡΟΣ ΚΙΟΥΠΙΔΗΣ, Τεχνολόγος Τοπογράφος 
Μηχανικός της Κτηματικής Υπηρεσίας Ν. Κυκλάδων ως 
μέλος, 

3. ΓΕΩΡΓΙΟΣ ΕΥΑΓΓΕΛΟΥ, Αναπληρωτής Λιμενάρχης 
Αιγιάλης Αμοργού, ως μέλος. 

Γ ραμματέας της επιτροπής είναι η Αγγελική Ψιλλο- 
πούλου, 

υπάλληλος της Κτηματικής Υπηρεσίας Ν. Κυκλάδων. 

Τα μέλη της Επιτροπής: 

4. ΔΗΜΗΤΡΙΟΣ ΜΠΟΥΝΤΟΥΡΗΣ, της Διεύθυνσης Πολε¬ 
οδομίας Νομαρχιακής Αυτοδιοίκησης Ν. Κυκλάδων και 

5. ΠΟΛΥΚΑΡΠΟΣ ΠΟΛΥΧΡΟΝΑΚΗΣ, Διευθυντής Χω¬ 
ροταξίας και Περιβάλλοντος της Γ ενικής Γ ραμματείας 
Περιφέρειας Ν. Κυκλάδων αν και προσκλήθηκαν με την 
με αριθ. οικ. 518/19-2-2010 πρόσκληση του προέδρου, 
δεν παρευρέθησαν, αποτελούντες την επιτροπή καθο¬ 
ρισμού των ορίων του αιγιαλού δυνάμει του άρθρου 3 
του Ν. 2971/19-12-2001, σε συνδυασμό με την 345/345/ 
12-4-2009 απόφαση του Γενικού Γραμματέα Περιφέρειας 
Νοτίου Αιγαίου μεταβήκαμε επί τόπου στην προανα- 
φερθείσα περιοχή και 

Λαβόντες υπ’ όψη 

1. Την από 11-8-2009 αίτηση καθορισμού, του των 
Αφων Μενδρινού και ΣΙΑ ΟΕ του αιγιαλού στην εν λόγω 
θέση. 

2. Το τοπογραφικό, υψομετρικό και κτηματολογικό 
διάγραμμα, το οποίο συντάχθηκε τον Ιούλιο του 2009 
από τον Αθανάσιο Χρήστου, πολιτικό Μηχ/κό σε μια 
πινακίδα σε κλίμακα 1:500, εξαρτημένο από το κρατικό 
δίκτυο (ΕΓΣΑ 87), το οποίο ελέγχθηκε επιτόπου για 


την ακρίβεια της αποτύπωσης την 24-2-2010 από τον 
Θεόδωρο Κιουπίδη, Τεχνολόγο Τοπογράφο Μηχ/κό της 
Κτηματικής Υπηρεσίας Ν. Κυκλάδων και θεωρήθηκε την 
ίδια ημερομηνία από την Γεωργία Γιαντσελίδου, προϊ¬ 
στάμενη της Κτηματικής Υπηρεσίας Ν. Κυκλάδων. 

3. Τις διατάξεις του Ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει, και τον Ν. 1337/83 
καθώς και την προς αυτόν σχετική Δικαστηριακή και 
Διοικητική Νομολογία. 

4. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηράς καθώς και τα στοιχεία που προβλέπονται από 
το άρθρο 9 του Ν. 2971/2001 και ειδικότερα: 

Τη γεωμορφολογία του εδάφους για την οποία ανα¬ 
λυτικά αναφέρεται ότι: 

1) Πρόκειται για βραχώδη ακτή, που «σβήνει στη θά¬ 
λασσα», με ομοιόμορφες ομαλές κλίσεις. 

2) Της ακτής συνέχονται εκτάσεις ήπιων κλίσεων. 
Παράλληλα της ακτής διέρχεται ασφαλτόδρομος και 
πέραν αυτού συνέχονται εκτάσεις λοφώδεις-βουνώδεις 
εκτός σχεδίου και αδόμητες. 

3) Η βλάστηση της περιοχής είναι τυπική κυκλαδίτικη 
(σχοινά κ,λπ.). 

4) Η περιοχή προσβάλλεται από ανέμους βορείων και 
βορειοδυτικών διευθύνσεων και έχει μεγάλος ανάπτυγ¬ 
μα πελάγους. 

5) Ο πυθμένας της θάλασσας είναι βραχώδης και με 
μεγάλα βάθη. 

6) Δεν υφίσταται Κτηματολόγιο. 

7) Δεν διαπιστώθηκαν στην περιοχή παράκτιοι φυσικοί 
πόροι. 

8) Δεν υπάρχουν ευπαθή οικοσυστήματα και προστα- 
τευόμενες περιοχές. 

9) Δεν υπάρχουν γνωστά και καταγεγραμμένα δημό¬ 
σια κτήματα. 

10) Στη ζώνη του αιγιαλού δεν υπάρχουν τεχνικές 
κατασκευές, αποφασίζουμε: 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1, 2, 3,.15,16,17. 

β) Την οριογραμμή της παραλίας με κίτρινη συνεχή 
πολυγωνική γραμμή και στοιχεία Τ, 2', 3',., 15', 16', 

17'. 

2. Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
Ν. 2971/2001. 

3. Αποφαίνεται ότι δεν υφίσταται παλαιός αιγιαλός. 

4. Στη ζώνη του αιγιαλού υπάρχει τμήμα ξερολιθιάς. 

5. Δεν εξαιρούνται τα κτίσματα (ξερολιθιές,), που βρί¬ 
σκονται στη ζώνη παραλίας. 

Η Επιτροπή 

Η Πρόεδρος Τα Μέλη 

ΓΕΩΡΓΙΑ ΓΙΑΝΤΣΕΛΙΔΟΥ ΘΕΟΔΩΡΟΣ ΚΙΟΥΠΙΔΗΣ 

ΓΕΩΡΓΙΟΣ ΕΥΑΓΓΕΛΟΥ 

